

KLASA: 112-02/25-01/11

URBROJ: 2196-43-01-25-01

Vukovar, 20. 2. 2025.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23.), ravnatelj Tehničke škole Nikole Tesle, dana 20. 2. 2025., raspisuje

**NATJEČAJ**

**za radno mjesto**

**NASTAVNIK/NASTAVNICA LATINSKOG JEZIKA -** 1 izvršitelj na određeno nepuno radno vrijeme.

**Mjesto rada:** Vukovar, Tehnička škola Nikole Tesle, Ulica Blage Zadre 4.

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu (Narodne novine br. 93/14., 127/17., 98/19., 151/22., 64/23.), kandidati moraju ispuniti i **posebne uvjete:**

* poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,
* odgovarajuća vrsta i razina obrazovanja iz članka 105. stavka 7. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19., 64/20., 151/22. i 156/23; u daljnjem tekstu: Zakon) te iz članka 2. Pravilnika o stručnoj spremi i pedagoško-psihološkom obrazovanju nastavnika u srednjem školstvu (Narodne novine br. 1/96. i 80/99.).

**Rok za podnošenje prijava je 8 dana** od dana objave natječaja na mrežnoj stranici i oglasnoj ploči Tehničke škole Nikole Tesle te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati. Uz pisanu i vlastoručno potpisanu prijavu, u kojoj treba navesti osobne kontakte kandidata (ime i prezime, adresa prebivališta odnosno boravišta, broj telefona/mobitela, prema mogućnosti kandidata e-mail adresa, naziv radnog mjesta na koje se kandidat prijavljuje), kandidati su obvezni priložiti:

* životopis,
* dokaz o državljanstvu (preslika),
* dokaz o odgovarajućoj vrsti i razini obrazovanja (preslika diplome o završenom studiju),
* dokaz o položenom stručnom ispitu za nastavnika, ako kandidat ima položen stručni ispit, odnosno dokaz sukladno članku 157. stavku 1. i 2. Zakona da je oslobođen obveze polaganja stručnog ispita,
* dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike ili preslike ovjerene od strane javnog bilježnika traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom na adresu: **Tehnička škola Nikole Tesle, Blage Zadre 4, p.p. 41, 32010 Vukovar, s naznakom „Natječaj za nastavnika latinskog jezika“.**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 3. Zakona o ravnopravnosti spolova (Narodne novine br. 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17., 98/19. i 84/21.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine br. 84/21.), dužan je u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica:

https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13., 152/14., 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju, u skladu s člankom 48.f Zakona o zaštiti civilnih i vojnih invalida rata (Narodne novine br. 33/92., 77/92., 27/93., 58/93., 2/94., 108/95., 108/96., 82/01., 103/03., 148/13. i 98/19.) dužan je uz prijavu priložiti sve dokaze o ispunjavanju traženih uvjeta i dokaz o utvrđenom statusu osobe s invaliditetom.

Za kandidate prijavljene na natječaj, koji ispunjavaju uvjete natječaja te čije su prijave pravodobne i potpune provest će se postupak vrednovanja kandidata razgovorom s kandidatima – intervju (članak 11. Pravilnika o načinu i postupku zapošljavanja u Tehničkoj školi Nikole Tesle).

Povjerenstvo za provedbu javnog natječaja (u nastavku teksta: Povjerenstvo) imenuje ravnatelj Tehničke škole Nikole Tesle. Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja, čije su prijave pravodobne i potpune, te kandidate s liste upućuje na razgovor s kandidatom – intervju. Kandidati su obvezni pristupiti postupku vrednovanja putem razgovora s kandidatom – intervju. Ako kandidat ne pristupi postupku vrednovanja, smatra se da je povukao prijavu na natječaj. Sadržaj i način provedbe postupka vrednovanja kandidata: razgovor s kandidatom – intervju provodi se putem odgovora kandidata na postavljena pitanja, simulacije rješavanja slučajeva radnog mjesta ili na drugi prikladan način. Prilikom razgovora s kandidatom – intervju, članovi povjerenstva procjenjuju obrazovanje i profesionalnu edukaciju kandidata, specifična znanja, vještine, motivaciju za rad te osobne karakteristike kandidata u svezi s radnim mjestom. Poziv kandidata na razgovor (intervju) s Povjerenstvom te vrijeme i mjesto održavanja razgovora s Povjerenstvom s listom kandidata koji se pozivaju na razgovor, objavit će se na mrežnoj stranici Tehničke škole Nikole Tesle u rubrici pod nazivom „Oglasi za posao“ <https://ss-tehnicka-ntesla-vu.skole.hr/oglasi-za-posao/> najmanje pet dana prije dana određenog za razgovor – intervju. O rezultatima natječaja kandidati će biti obaviješteni na mrežnoj stranici Tehničke škole Nikole Tesle https://ss-tehnicka-ntesla-vu.skole.hr/oglasi-za-posao/ rubrici pod nazivom „Oglasi za posao“, u roku 15 dana od dana donošenja odluke o izboru kandidata.

Natječaj je objavljen dana 20. 2. 2025. na mrežnoj stranici Tehničke škole Nikole Tesle https://ss-tehnicka-ntesla-vu.skole.hr/oglasi-za-posao/ u rubrici pod nazivom „Oglasi za posao“ i na oglasnoj ploči Tehničke škole Nikole Tesle te mrežnoj stranici i oglasnoj ploči Hrvatskog zavoda za zapošljavanje i traje do 28. 2. 2025. godine.

Podnošenjem prijave na natječaj kandidat daje izričitu privolu Tehničkoj školi Nikole Tesle da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine br. 42/18.).

Kandidat natječaja daje privolu Tehničkoj školi Nikole Tesle da može objaviti na mrežnoj stranici škole ime i prezime kandidata natječaja u pozivu za razgovor (intervju) s Povjerenstvom i na obavijesti o rezultatima natječaja.

Ravnatelj: Đorđe Lukić, prof. mentor